శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కేంద్ర మంత్రి డాక్టర్ జితేంద్ర సింగ్ బయోటెక్ పరిశోధకులు, స్టార్ట్-అప్ల కోసం సింగిల్ నేషనల్ పోర్టల్ను ప్రారంభించారు
దేశంలో బయోలాజికల్ రీసెర్చ్ డెవలప్మెంట్ కార్యకలాపాలకు అవసరమైన రెగ్యులేటరీ ఆమోదం కోరుకునే వారందరికీ బయోఆర్ఆర్ఏపీ పోర్టల్ ఉపయోగపడుతుంది.
భారతదేశం గ్లోబల్ బయో-మాన్యుఫ్యాక్చరింగ్ హబ్గా మారేందుకు సిద్ధంగా ఉందని, 2025 నాటికి ప్రపంచంలోని టాప్ 5 దేశాలలో ఒకటిగా నిలుస్తుందని మంత్రి చెప్పారు.
“బయోలాజికల్ రీసెర్చ్ రెగ్యులేటరీ అప్రూవల్ పోర్టల్  భారతదేశంలో సైన్స్, సైంటిఫిక్ రీసెర్చ్ చేయడానికి, స్టార్ట్-అప్లను సులభంగా ఏర్పాటు చేయడంలో సహాయపడుతుంది”అని డాక్టర్ జితేంద్ర సింగ్ అన్నారు.
దేశంలో ప్రస్తుతం 2,700 బయోటెక్ స్టార్టప్లు 2,500 కంటే ఎక్కువ బయోటెక్ కంపెనీలు పనిచేస్తున్నాయి
గ్లోబల్ బయోటెక్నాలజీ మార్కెట్లో భారతీయ బయోటెక్నాలజీ పరిశ్రమ సహకారం 2017లో కేవలం 3శాతం నుండి 2025 నాటికి 19శాతానికి పెరుగుతుంది: డాక్టర్ జితేంద్ర సింగ్
"ఒక దేశం, ఒకే పోర్టల్" స్ఫూర్తికి అనుగుణంగా, కేంద్ర శాస్త్ర మంత్రిత్వ శాఖ  సైన్స్ అండ్ టెక్నాలజీ; సహాయ మంత్రి  ఎర్త్ సైన్స్ మంత్రిత్వ శాఖ; ప్రధాన మంత్రి కార్యాలయం సిబ్బంది, ప్రజా ఫిర్యాదులు & పెన్షన్ల మంత్రిత్వ శాఖల సహాయమంత్రి డాక్టర్ జితేంద్ర సింగ్ ఈ రోజు బయోటెక్ పరిశోధకుల కోసం, స్టార్ట్-అప్ల కోసం సింగిల్ నేషనల్ పోర్టల్ను ప్రారంభించారు.
"బయోఆర్ఆర్ఏపీ" అనే ఈ పోర్టల్ దేశంలో జీవసంబంధ పరిశోధన & అభివృద్ధి కార్యకలాపాల కోసం నియంత్రణ అనుమతిని కోరుకునే వారందరికీ ఉపయోగపడుతుంది. తద్వారా "ఈజ్ ఆఫ్ సైన్స్ ఈజ్ ఆఫ్ బిజినెస్’’ కోసం ఎన్నో ప్రయోజనాలను అందిస్తుంది.బయోలాజికల్ రీసెర్చ్ రెగ్యులేటరీ అప్రూవల్ పోర్టల్ ని ప్రారంభించిన అనంతరం డాక్టర్ జితేంద్ర సింగ్ మాట్లాడుతూ, భారతదేశం గ్లోబల్ బయో-మాన్యుఫ్యాక్చరింగ్ హబ్గా మారేందుకు సిద్ధంగా ఉందని, 2025 నాటికి ప్రపంచంలోని టాప్ 5 దేశాలలో స్థానం పొందుతుందని అన్నారు. ప్రత్యేకమైన బయోఆర్ఆర్ఏపీ ఐడీ ద్వారా నిర్దిష్ట అప్లికేషన్ కోసం మంజూరు అయిన ఆమోదాలను చూడటానికి కూడా పోర్టల్ వాటాదారులను అనుమతిస్తుంది. ఈ పోర్టల్ ఈజ్ ఆఫ్ డూయింగ్ సైన్స్ సైంటిఫిక్ రీసెర్చ్ ఈజ్ ఆఫ్ స్టార్ట్-అప్ల దిశగా ఒక అడుగు అని ఆయన అభివర్ణించారు. భారతదేశంలో యువతకు విద్యా జీవనోపాధి మార్గంగా బయో-టెక్నాలజీ వేగంగా అభివృద్ధి చెందింది. దేశంలో ప్రస్తుతం 2,700 బయోటెక్ స్టార్టప్లు 2,500 కంటే ఎక్కువ బయోటెక్ కంపెనీలు పనిచేస్తున్నాయని ఆయన వివరించారు.
ప్రధాని మోదీ దార్శనికతకు అనుగుణంగా పోర్టల్ను పూర్తి ప్రభుత్వ విధానంగా ప్రారంభించడం గురించి డాక్టర్ జితేంద్ర సింగ్ వివరిస్తూ, ఈ పోర్టల్ ఇంటర్డిపార్ట్మెంటల్ సహకారాలను బలోపేతం చేస్తుంది. జీవశాస్త్ర పరిశోధన అనుమతి జారీకి సంబంధించిన వివిధ అంశాలను నియంత్రించే ఏజెన్సీల పనితీరులో జవాబుదారీతనం, పారదర్శకత సమర్థతను తీసుకువస్తుంది. బయోఆర్ఆర్ఏపీ పోర్టల్ను రూపొందించినందుకు బయోటెక్నాలజీ డిపార్ట్మెంట్ను మంత్రి అభినందిస్తూ, విధానాలను సరళంగా ప్రభావవంతంగా చేయడానికి మరిన్ని యంత్రాంగాలను రూపొందించడానికి శాఖ ప్రయత్నించాలని సూచించారు. బయోటెక్నాలజీయే కాకుండా, జీవవైవిధ్యానికి సంబంధించిన జీవసంబంధమైన పనులు, వృక్షజాలం, జంతుజాలం, అటవీ వన్యప్రాణుల సంరక్షణ రక్షణ తాజా పద్ధతులు, బయో-సర్వే జీవ వనరుల జీవ వినియోగంపై వాతావరణ మార్పుల ప్రభావం ఉందని అన్నారు. వివిధ ప్రభుత్వ ప్రైవేట్ రంగాల నుండి వచ్చిన గ్రాంట్ల ద్వారా వివిధ జీవ రంగాలలో పరిశోధనలు భారతదేశంలో తన దూరదృష్టిని నిరంతరం విస్తరిస్తున్నాయని ఆయన తెలిపారు. ఈ పరిశోధనల్లో చాలా వరకు ఒకటి లేదా అంతకంటే ఎక్కువ రెగ్యులేటరీ ఏజెన్సీల పరిధిలోకి వస్తాయి. ఇది పరిశోధన ప్రతిపాదనను మొదట ఆమోదించిన తర్వాత పరిశోధకుడు నిర్దిష్ట పరిశోధనను చేపడుతాడు.
ఒకే పోర్టల్పై పరిశోధన ప్రతిపాదనకు అవసరమైన రెగ్యులేటరీ ఆమోదాన్ని ట్రాక్ చేయడానికి ప్రస్తుతం ఎటువంటి యంత్రాంగం లేదు. అందువల్ల ఇటువంటి జీవ పరిశోధనలకు మరింత విశ్వసనీయతను గుర్తింపును అందించడానికి, భారత ప్రభుత్వం ప్రతి దాని కింద వెబ్ సిస్టమ్ను అభివృద్ధి చేసిందని మంత్రి తెలిపారు. పరిశోధన, నియంత్రణ పర్యవేక్షణ అవసరం, "బయోఆర్ఆర్ఏపీ ఐడీ" అనే ప్రత్యేక ఐడీ ద్వారా గుర్తించడం జరుగుతుంది. పోర్టల్ ఒక గేట్వేగా పని చేస్తుందని రెగ్యులేటరీ క్లియరెన్స్ల కోసం వారి దరఖాస్తుల ఆమోద దశను చూడటానికి నిర్దిష్ట పరిశోధకుడు /లేదా సంస్థ చేపడుతున్న అన్ని పరిశోధన పనులపై ప్రాథమిక సమాచారాన్ని పరిశీలించడానికి పరిశోధకుడికి సహాయపడుతుందని ఆయన అన్నారు.
ఈ ప్రత్యేకమైన నేషనల్ పోర్టల్ గురించి విస్తృత ప్రచారం చేయాలని డీబీటీ అధికారులను డాక్టర్ జితేంద్ర సింగ్ ఆదేశించారు పోర్టల్ ద్వారా రిజిస్ట్రేషన్, రెగ్యులేటరీ ఆమోదం అన్ని సూక్ష్మ నైపుణ్యాలను సంగ్రహించే లఘుచిత్రాలను రూపొందించాలని వారిని కోరారు. గ్లోబల్ బయో-మాన్యుఫ్యాక్చరింగ్ హబ్గా భారతదేశం ఎదుగుతున్నదని చెబుతూ.. ప్రపంచవ్యాప్తంగా బయోటెక్నాలజీకి సంబంధించిన టాప్ 12 గమ్యస్థానాలలో భారతదేశం ఉందన్నారు. ఆసియా పసిఫిక్ ప్రాంతంలో 3వ అతిపెద్ద బయోటెక్నాలజీ గమ్యస్థానంగా ఉందని తెలిపారు. 2025 నాటికి, గ్లోబల్ బయోటెక్నాలజీ మార్కెట్లో భారతీయ బయోటెక్నాలజీ పరిశ్రమ సహకారం  19శాతంకి పెరుగుతుందని అంచనా వేస్తున్నట్లు మంత్రి తెలిపారు. బయో ఎకానమీ సహకారం జాతీయ జీడీపీకి కూడా గత సంవత్సరాల్లో 2017లో 1.7శాతం నుండి 2020లో 2.7శాతంకి క్రమంగా వృద్ధి చెందింది 2047 శతాబ్ది సంవత్సరంలో 25 సంవత్సరాల బయో-ఎకానమీ ప్రయాణం కొత్త శిఖరాలను తాకుతుంది.
కోవిడ్ మహమ్మారిని ప్రస్తావిస్తూ, డాక్టర్ జితేంద్ర సింగ్ భారతీయ శాస్త్రీయ సంస్థ సంస్థల బలాన్ని కొనియాడారు. కోవిడ్ 19 పరిస్థితులతో పోరాడటానికి సహాయపడే వివిధ టీకాలు, డయాగ్నోస్టిక్లు ఇతర సాధనాలతో తమ సంస్థలు ముందుకు వచ్చాయన్నారు. తమ రెగ్యులేటర్లు.. డిపార్ట్మెంట్ ఆఫ్ బయోటెక్నాలజీ, ఇండియన్ కౌన్సిల్ ఆఫ్ మెడికల్ రీసెర్చ్ లేదా సెంట్రల్ డ్రగ్స్ స్టాండర్డ్ కంట్రోల్ ఆర్గనైజేషన్ రెగ్యులేటరీ ప్రక్రియలను క్రమబద్ధీకరించడానికి అనుమతుల కోసం టైమ్లైన్లను తగ్గించడానికి అవిశ్రాంతంగా పనిచేశాయని మంత్రి తెలిపారు. దరఖాస్తు స్థితిని ఒకే చోట చూడవచ్చు కాబట్టి ఆమోదం కోసం వివిధ నియంత్రణ ఏజెన్సీలకు సమర్పించిన దరఖాస్తులను లింక్ చేయాల్సిన అవసరం ఉందని మంత్రి నొక్కిచెప్పారు. ప్రభుత్వ ప్రైవేట్ రంగంలో పనిచేస్తున్న మన పరిశోధకులు చేపడుతున్న పరిశోధన పనుల రిపోజిటరీని ఏర్పాటు చేయాలని సూచించారు. ఇది మన శాస్త్రీయ బలం, నైపుణ్యాన్ని అర్థం చేసుకోవడంలో మాత్రమే కాకుండా శాస్త్రీయ పరిశోధన ఫలాలను పొందేందుకు వీలు కల్పించే విధానాలను రూపొందించడంలో కూడా సహాయపడుతుందని ఆయన వివరించారు.బయోటెక్నాలజీ విభాగం కార్యదర్శి డాక్టర్ రాజేష్ ఎస్ గోఖలే మాట్లాడుతూ, ఈ పోర్టల్లో సమర్పించిన అన్ని పరిశోధన దరఖాస్తుల కోసం బయోఆర్ఆర్ఏపీ ఐడీని రూపొందించే బయోఆర్ఆర్ఏపీ అభివృద్ధి చేశామని, ఈ బయోఆర్ఆర్ఏపీ ఐడీని ఉపయోగించి, సంబంధిత నియంత్రణ సంస్థలకు తదుపరి సమర్పణ ప్రక్రియను ప్రారంభించాలని అన్నారు. పరిశోధన అప్లికేషన్ ఆధారంగా ఇది జరుగుతుందని అన్నారు. ఈ పోర్టల్ కేవలం పరిశోధన సంబంధిత కార్యకలాపాలకు మాత్రమే అంకితం చేయబడిందని, ఉత్పత్తి, అభివృద్ధి కోసం కాదని ఆయన అన్నారు.
(Visitor Counter : 131